Papa John's International, Inc.|  |
| Pramonė | restoranų tinklas |
| Įkurta | 1984 m. spalio 2 d. |
| Centrinė būstinė | Jungtinės Amerikos Valstijos Džeferstaunas, Kentukis, Jungtinės Amerikos Valstijos |
| Vietų skaičius | 4428 restoranai (2013) |
| Svarbiausi darbuotojai | John Schnatter (įkūrėjas)Tony Thompson (prezidentas) |
| Produkcija | picos • gaivieji gėrimai • sūrio bei duonos lazdelės • vištienos sparneliai • desertai |
| Pajamos | Didėjimas 1,439 mlrd. JAV dol. (2013) |
| Darbuotojų | 20 700 (2013) |
| Tinklalapis | www.papajohns.com |

„Papa John’s Pizza" picerija Virdžinijoje
**„Papa John’s Pizza"** – amerikiečių picerijų tinklas. Tai yra trečias didžiausias picos pristatymo į namus tinklas Jungtinėse Valstijose, vietų skaičiumi nusileidžiantis tik „Pizza Hut" ir „Domino's Pizza".

Istorija
--------

Restoranų tinklo istorija siekia 1984 m. John Schnatter verslo žinių įgijo universitete bei bedirbdamas „Rocky’s Sub Pub" būdamas dar paaugliu. Įgijęs verslo diplomą ir sužinojęs, jog tėvo taverna „Mick’s Lounge" yra ant bankroto ribos, nusprendė išgelbėti šeimos verslą ir pardavė savo 1972 m. „Chevrolet Camaro" už 2800 JAV dol. 1985 m. John uždirbo pakankamai pinigų naujo ir pirmojo „Papa John’s" restorano atidarymui. Po metų parduotos pirmosios franšizės teisės, o iki 1992 m. restoranų tinklas išsiplėtė iki 100 vietų.

Kompanija valdo restoranus, kuriuose picos parduodamos išsinešimui arba pristatant į namus. Tam tikrose šalyse užsienyje veikia ir įprasto tipo restoranai. 2013 m. pabaigoje pasaulyje veikė 4428 „Papa John’s Pizza" restoranai; 723 iš jų yra valdomi pačios kompanijos, kai tuo kitų 3705-ių restoranų valdymas grindžiamas franšizės principu. „Papa John’s Pizza" picerijos veikia visose 50 JAV valstijų bei 34-iose kitose šalyse.

Restoranų tinklas
-----------------

Daugiausiai „Papa John’s Pizza" restoranų yra įsikūrę Šiaurės Amerikoje: Jungtinėse Valstijose (3207) bei Kanadoje (79). Užsienyje veikia 1142 restoranai, daugiausiai Azijoje: Azerbaidžane (2), Bahreine (19), Kinijoje (202), Kipre (8), Indijoje (20), Jordanijoje (7), Kuveite (28), Libane (3), Malaizijoje (25), Omane (7), Filipinuose (15), Puerto Rike (16), Katare (14), Rusijoje (65), Saudo Arabijoje (14), Pietų Korėjoje (81), Turkijoje (16), Jungtiniuose Arabų Emyratuose (33) bei Venesueloje (35). Gana platus restoranų tinklas yra ir Pietų bei Centrinėje Amerikoje: Kaimanų salose (2), Čilėje (23), Kosta Rikoje (18), Dominikoje (11), Ekvadore (14), Salvadore (14), Gvatemaloje (2), Kolumbija (20),
Meksijoje (67), Nikaragvoje (2)Panamoje (6), Peru (25) ir Trinidade (6). Restoranų yra ir Guame (2) bei
Egipte (21). Europoje „Papa John’s Pizza" restoranai įsikūrę tik Airijoje (53) ir Jungtinėje Karalystėje (246).

Šaltiniai
---------

1. 1 2  About Us > Papa John’s Story *Oficialus kompanijos tinklalapis*. Nuoroda tikrinta 2014-09-30.
2. 1 2 3 4  Papa John’s International, Inc. Form 10-K *Securities and Exchange Commission*. Nuoroda tikrinta 2014-09-30.
3. ↑  2013 Top 100 Pizza Companies List. *Pizza Today*. Nuoroda tikrinta 2014-09-30.

Nuorodos
--------

|  |  |
| --- | --- |
|  | **Vikiteka: Papa John's Pizza** – vaizdinė ir garsinė medžiaga  |

* Oficiali „Papa John’s Pizzao" svetainė
* „Papa John’s Pizza" socialiniame tinkle „Facebook"